Derek Prince'i Teenistus
Mehed ja isad - 2
Osa 1/2
Efeslastele 3:14-15 "Sellepärast ma põlvitan Isa ees,
kelle käest iga suguvõsa taevas ja maa peal saab nime."
Originaaltekstis on osa, mis ei tule tõlkes täielikult esile:
sõna "perekond" (ing) on "patria", see tuleb kreekakeelsest sõnast
"isa" - "pater", sellest tulenevad paljud meie sõnad:
patrioot, patristika.
Seega Paulus ütleb: põlvitan Isa ees, kelle käest iga "isadus"
taevas ja maa peal saab nime.
See on Phillipsi tõlge. Ütlen selle veelkord, Paulus ütleb:
põlvitan Isa ees, kelle käest iga "perekond" või "isadus"
taevas ja maa peal saab nime. Peabki kasutama mõlemat sõna.
Paulus ütleb: iga perekond on isadus, iga perekonna peaks ja elu allikaks
on isa.
Iga isadus pärineb Jumala isadusest.
Nii et kõigi isade taga ja tegelikkus iga perekonna taga
on Jumala isadus - see on universumi ülim tegelikkus.
See täielikult kujundab selle, kuidas asju näeme.
Mida peame universumi allikaks. On see suur pauk?
Kes teab, milline "pauk" järgmisena tuleb?
On see lihtsalt mingi anonüümne jõud, mis tegutseb?
Või on see Isa?
Oled täielikult teistsugune inimene, kui mõistad ühel hetkel,
et kogu elu taga on tegelikult Jumal, Isa.
See isaduse mõistmine annab sulle identiteedi, turvalisuse,
motivatsiooni.
Meid ümbritsevad tänapäeval miljardid inimesed,
kellel puuduvad turvalisus, identiteet, motivatsioon.
Jumala eesmärk on anda need asjad ilmutuse läbi Temast kui Isast.
Ja esmane kanal sellele ilmutusele on perekond,
mis on isaduse peamine väljendusviis.
Arvan, et paljud evangeelsed kristlased pole kunagi mõistnud
me usu eesmärki. Peatume poolel teel,
me ei lähe oma teekonna lõpuni. Selgitan, mida selle all mõtlen.
Johannese 14:6, see on evangeelsete kristlaste lemmik kirjakoht:
"Jeesus ütles talle: "Mina olen tee ja tõde ja elu."
Paljud evangeelsed kristlased peatuvad siin:
"Olen tee ja tõde ja elu." See on tohutu tõde,
kuid see pole täielik.
Sest kui Jeesus on tee, siis tee milleni, mis on sihtpunkt?
Kui Jeesus on tee, siis Tema pole sihtpunkt.
Mis on sihtpunktiks? Ülejäänud salm ütleb meile:
"Ükski ei saa minna Isa juurde muidu kui minu kaudu."
Jeesus ütles: mina olen tee, kuid Isa on sihtpunktiks.
Olen kohanud tuhandeid evangeelseid, karismaatilisi kristlasi,
kes on uuesti sündinud, tunnevad Jeesust Issanda ja Päästjana,
nende elud on Talle pühendatud, kuid nad pole eal teekonda lõpetanud,
nad pole tegelikult kunagi Jumala isadust kogenud.
Johannese 17, Jeesuse tuntud ülempreesterlikus palves
toob Ta välja evangeeliumi ülima ilmutuse.
See on Jumala isadus. Johannese 17:1 Ta ütleb:
"Isa, tund on tulnud, kirgasta oma Poega,
et ka Poeg kirgastaks sind."
See nimetus "Isa" esineb selles palves kuus korda,
see on selle palve läbiv teema.
Salmis 6 ütleb Ta: "Ma olen teatavaks teinud Sinu nime
inimestele, keda Sina mulle oled andnud maailmast."
Mis nime Jeesus teatavaks tegi?
Mitte Jehoova nime - juudi rahvas tundis seda juba 14 sajandit.
Mis oli uueks nimeks? Peaaegu tundmatu Vanas Testamendis,
vaid kolmes kohas mainitakse, mis see oli?
Isa.
Olen teatavaks teinud Sinu nime kui Isa, neile inimestele.
Viimane salm selles võrratus palves ütleb järgmist:
"Ja ma olen neile andnud teada Sinu nime ja annan teada seda.."
Ilmutus pole veel täielik, kuid see on alanud.
"..et armastus, millega Sina oled armastanud mind,
oleks nendes ja mina oleksin nendes."
See, mis teeb armastuse täielikuks, on ilmutus Jumalast kui Isast.
Kui vaatame Uue Testamendi viimast peatükki, Ilmutuse 22:3-4,
jõuame teekonna lõppu, sihtpunkti.
Meid pole kuskile tee peale jäetud, sel hetkel kui Uus Testament lõpeb,
on teekond lõpetatud. Siin ütleb:
"Ja midagi äraneetut ei ole enam. Jumala ja Talle troon on seal ning
ta sulased teenivad teda.."
Mis on ustava teenimise lõplik tasu?
Jätkuv teenimine. Pole midagi paremat kui Issanda teenimine.
Need, kes on Teda teeninud selles elus, teenivad Teda igavesti.
Siis ütleb: "..näevad tema palet.." Mäletate, see on tohutu haripunkt,
Paulus ütles Isa kohta: keda keegi pole näinud ega võigi näha,
kes elab ligipääsmatus valguses.
Vajame kõiki pääste aspekte, et näha Isa palet.
Siis ütleb seal: "Tema nimi on nende otsaesisel."
Mis nimi? -Isa.
Kui Piiblis on kellegi nimi otsaesisel, tähendab see,
et oled ära tabanud tõe selles nimes.
Lõpuks oleme tõeliselt mõistnud, mis tähendab, kui Jumal on me Isaks.
Ilmutuse 14 on huvitav kirjakoht, kus räägitakse 144 tuhandest,
millest on inimestel väga palju erinevaid teooriaid.
Ise usun, et need on lihtsalt täpselt need inimesed,
keda seal kirjeldatakse - 12 tuhat igast 12 suguharust..
nagu mu sõber Bob Mumford ütleb: "Mis ma teha saan, kui mul õigus on!"
Kui esitan seda tema tsitaadina, jätan alandliku mulje.
Ilmutuse 14:1 "Ma nägin, ennäe: Tall seisis Siioni mäel ning
koos temaga sada nelikümmend neli tuhat,
kelle otsaesisele oli kirjutatud tema nimi ja tema Isa nimi."
Vaata selle teksti viimast osa, salm 5:
"Nende suust ei ole leitud valet, nad on laitmatud."
See on võrratu soovitus. Mille poolest nad silma paistsid?
Neil oli Isa nimi otsaesisel, nad mõistsid,
mis tähendab see, kui Jumal on nende Isaks.
Näete iga maise isa tohutut ja püha eelist
esindada Jumala isadust oma perele -
kogu Piibli ülimat ilmutust.
Jumal ei kirjuta asju lihtsalt paberile.
Jumal paneb tõe inimestesse.
Meil on Piibel - tänu Jumalale kirjutatud Sõna eest.
Jeesus ütles aga: ma olen tõde.
Usun, et nõustute, et kui see oleks vaid abstraktne tõde,
ei rahuldaks see meid.
Meid rahuldab isikus olev tõde.
Olin professionaalne filosoof, olin tohutult seotud
igasuguste põnevate teooriatega elust, selle eesmärgist jm.
Olin pühendunud Platoni õpilane, lugesin originaalkeeles iga sõna,
mis Platon iialgi kirjutas.
Probleemiks sai aga see, et ma ei suutnud pikalt
selles hõredas õhkkonnas elada.
Umbes pool nädalat olin seal üleval ideede teooriates ja
teise poole olin seal all ja elasin väga maist elu.
Mind ei rahuldanud see kunagi.
Ainult abstraktne tõde ei rahulda meid.
Kui kohtusin Jeesusega, teadsin, et olin kohanud isikus oleva tõe.
See rahuldas mind rohkem kui ükski abstraktne tõde iial suudaks.
Mõnes mõttes on Jumal andnud igale isale
vastutuse esindada isikuna Piibli ülimat ilmutust -
isadust.
Ütleksin, et kõige jumalakartlikum asi, mida iga mees saab olla,
on olla isa - kõige jumalasarnasem asi,
sest see on ülim ilmutus Jumalast endast.
Iga isa esindab Jumalat oma perekonnas.
See pole valikuvõimalus, küsimus on vaid selles,
kas ta esindab Teda õigesti või valesti.
Praeguse aja suurim needus ongi isad, kes Jumalat valesti esindavad.
Mäletan lugu mehest, kes rääkis tänaval noortele Jumalast.
Ta ütles noorele mehele: Jumal tahab olla su Isa.
Noormees ütles: kõige rohkem siin elus vihkan oma isa.
Selle asemel, et olla sillaks, oli see hoopis takistuseks.
Enamus sotsiolooge, psühholooge jt selle eriala esindajaid nõustuks,
et lapsel tekib esimene ettekujutus Jumalast oma isa kujul.
Kas isa on armastav, lähedane, kaastundlik, tugev?
Lapsel oleks lihtne Jumalat sellisena kujutada.
Kuid kui isa on kibestunud, vihane, kriitiline või lihtsalt eemalolev
ja vastutustundetu, alustab see laps elu
väga negatiivse pildiga Jumalast.
Tihti võtab kaua aega, et seda negatiivset ettekujutust Jumalast
ümber lükata.
Vaatame lähemalt seda pilti, mis tähendab olla isa.
Pean ütlema siinkohal, et ei paku ainult teooriat.
Mul on ka kogemus.
Kui abiellusin oma esimese naisega, sain samal päeval päranduseks
8 adopteeritud tütart.
Alustasin teistest kaugel ees.
Kaheksast kuus olid juudid, üks Palestiina araablane ja üks inglane.
Hiljem adopteerisime mustanahalise aafrika beebi.
Nii et me peres oli päris hea läbilõige inimrassist.
Väga huvitav, mida vanemaks nad said,
seda iseloomulikumad nad oma algsele päritolule olid.
Me ei saa seal kauem peatuda.
Tahan öelda, et ma ei paku ainult teooriat.
Ma ei väida kaugeltki, et olen alati edukas isa olnud,
kui see vaid oleks nii.
Kuid üritasin oma vigadest õppida, ja neid on olnud palju.
Üritan aidata teid, et võiksite vältida mõningaid vigu, mida tegin.
Miks peaksid kõik tegema samu vigu jälle otsast peale.
Nii et ma ei räägi teooriast.
Vaatame 1 Korintlastele 11:3 "Aga ma tahan, et te teaksite:
Kristus on iga mehe pea, aga mees on naise pea,
ja Jumal on Kristuse pea."
Ülevalt alla vaadates, saame meelevalla laskuva ahela,
mis algab Jumala, Isaga ja lõpeb perekonnaga.
Seetõttu ei saa mängida Jumala õpetusega perekonnaelust,
see põhineb Jumala enda igavikulisel olemusel.
Jumal on Isa, Tema on Kristuse pea,
Kristus on abielumehe pea, mees on oma naise pea.
Selles järjesuses on 2 isikut, kes omavad suhet all- ja ülevalpool.
Kristus on ülespoole suhtes Isaga, allapoole inimesega,
inimene on ülespoole suhtes Kristusega ja allapoole oma naise
ja perekonnaga.
Samamoodi kui Kristus esindab Jumalat inimesele,
vastutab mees selle eest, et ta esindaks Kristust oma perele.
Kui soovid kristliku mehe ja isa vastutuse definitsiooni -
siis selleks on Kristuse esindamine oma perele.
Kui otsid ametikirjeldust, siis see ongi see.
On kolm peamist Kristuse teenistust,
milles isa peaks Teda oma perele esindama:
Kristus on preester, prohvet ja kuningas.
Ja perepeal on vastutav kõigis kolmes valdkonnas.
Ta peaks vastutama preestri, prohveti ja kuninga rolli eest oma peres.
Vaatame kõiki neid järjekorras. Kõigepealt isa kui preester.
Mis sõna seostub kohe preestriametiga?
Ohver.
Isa peab tooma ohvrit oma pere eest.
Uues Testamendis on peamiseks ohvriks eestpalve,
mis muide tähendab kiitust ja tänuandmist.
Teate, et aitate inimesi vaimus tohutult,
kui lihtsalt nende eest Jumalat tänate.
Mul tuleb üks lugu meelde mehest nimega Palvetav Hyde,
ta oli tohutu misjonär Punjabis, Indias,
kui India oli veel Briti võimu all.
Ta teenistus koosnes palvest, kõik muu oli teisejärguline.
Jumal õpetas talle tohutult palvest.
Ta kohtus küllaltki alguses ühe india evangelistiga,
keda tema pidas ebaefektiivseks ja kalgiks.
Ta tahtis selle mehe pärast palvetada, ta alustas:
Issand, Sina tead, kui... Ta hakkas ütlema, kui "kalk" ta on,
kuid Püha Vaim peatas ta ja ütles: ära süüdista Jumala sulast Ta ees.
Kuidas võime meie hukka mõista neid, keda Jumal õigeks peab.
Nii et ta muutus ja ta hakkas mõtlema kõige hea peale
selle mehe elus ja hakkas Jumalat selle eest tänama.
Mõne kuu pärast sai sellest mehest innukas, edukas evangelist.
Mis teda muutis? Mitte see, kui teda süüdistati,
vaid kui tema eest tänati.
Abielumehed ja isad, võtke palju rohkem aega,
et tänada Jumalat oma pere eest,
sest loote nende ümber õhkkonna, kus neil on lihtne edukad olla.
Jumal on mulle järgmist õpetanud: kui ma ei suuda
Jumalat kellegi eest tänada, pole mul õigust nende eest palvetada.
Parem mitte palvetada, sest mu palvest on rohkem kahju kui kasu.
See oli lihtsalt lisaboonus, ilma tasuta!
Vaatame näidet Iiobist, mehest Vanas Testamendis,
kes on näide oma perele preestriks olemisest.
Vaatame Iiob 1:1-5 "Uusimaal oli mees, Iiob nimi.
See mees oli vaga ja õiglane, ta kartis Jumalat ja hoidus kurjast.
Temale sündis seitse poega ja kolm tütart.
Tema karjas oli seitse tuhat lammast ja kitse, kolm tuhat kaamelit,
viissada paari härgi, viissada emaeeslit,
ja tal oli väga palju peret;
see mees oli rikkaim kõigist hommikumaalastest.
Tema pojad käisid ja pidasid pidusid üksteise kodades, igaüks omal päeval;
nad läkitasid käskjalad oma kolme õe järele ja
kutsusid nad enestega sööma ja jooma."
Mõistan, et kord nädalas said kõik ta lapsed kokku
ja pidutsesid - 7 poega ja 3 tütart.
Iiob teadis seda ja tema tegi järgmiselt:
"Aga kui pidupäevad olid ringi teinud,
siis Iiob läkitas käskjalad poegade järele ja pühitses neid;
ta tõusis hommikul vara ja ohverdas põletusohvreid, igaühe eest ühe,
sest Iiob mõtles: "Võib-olla on mu pojad pattu teinud
ja südames Jumalat neednud." Nõnda tegi Iiob alati."
See oli Vana Testamendi viis eestpalvet teha:
tuua ohvriand iga oma lapse eest.
Kui nende eest ohvrianni tõid, siis taotlesid neile
selle ohvri hüvesid.
Siin ütleb: Iiob pühitses neid.. Ei tea, mida see täpselt tähendab,
kuid arvan, et Iiob andis neile mingil moel teada,
et ta oli nende eest selle ohvrianni hüvesid taotlenud.
See on näide eestpalvest - taotled ohvrianni hüvesid neile,
kelle eest palvetad.
Sest meie eest antud ohver on Jeesuse ohver,
seega eestpalve meie laste eest on tegelikult see,
kui taotleme Jeesuse ohvri hüvesid oma lastele.
Kui oled pisut küüniline, võid öelda,
et sellest polnud palju kasu,
sest ühes õnnetuses hukkusid kõik ta lapsed.
See on selline juhtum Piiblis, mida pead väga hoolikalt lugema.
Vaatame Iiobi raamatu viimast peatükki.
Jaakobus ütleb: pane tähele Iiobi kannatlikkust ja
Issanda antud elulõppu.
Teisisõnu, ära tee mingeid järeldusi kuni oled loo lõppu lugenud.
Pärast seda, kui Iiob oli rasked õppetunnid ära õppinud,
taastati talle kõik. Muide, millal talle kõik taastati?
Kui ta palvetas kritiseerijate eest.
Kasuta kritiseerijaid redelina, mida mööda ülespoole liikuda.
Palveta nende eest ja Jumal vallandab oma armu sulle.
Iiob 42:12 ütleb:
"Ja Issand õnnistas Iiobi viimast põlve enam kui ta esimest;
ja tal oli neliteist tuhat lammast ja kitse, kuus tuhat kaamelit,
tuhat paari härgi ja tuhat emaeeslit."
Ta sai tagasi täpselt poole rohkem kariloomi.
Järgmine salm ütleb: "Ja tal oli seitse poega ja kolm tütart."
Tal oli sama palju poegi ja tütreid kui tal varem oli.
Miks Jumal neid topelt ei andnud?
Usun sellepärast, et Iiobi palved olid vastuse saanud
ja nad viidi igavikku Jumala hoolde, kus on õiged surnud,
kes ootavad Jeesuse Kristuse lunastust.
Nii et sellest oli kasu. Tegelikult näitab see,
kui ülioluline on oma pere eest palvetada.
Iiobil polnud aimugi, et häving oli tulemas,
kus kogu ta pere ühe hetkega minema viiakse.
Kuid ta palve toimis.
Ärme kunagi vaata ainult ajalistele tulemustele,
see on kaasaaegsete kristlaste suur viga.
Lõpptulemus on igavikus.
Vaatame paasatalle korraldust, see on ülihea näide
isade kohustusest preestrina.
See on kirjas 2 Moosese 12. Paasatalle ohverdamise läbi
vabastati Iisrael orjusest Egiptuses ja nad said uueks rahvaks.
Samas egiptlased, kel polnud mingit ohvrit
kogesid Jumala kohtumõistmist oma esmasündinute hukkumise läbi.
Paasapühade korraldus sõltus isast,
keegi teine ei saanud teha seda, mida isa tegema pidi.
2 Moosese 12:3 ütles Mooses: "Rääkige kogu Iisraeli kogudusega ja
öelge: Selle kuu kümnendal päeval võtku iga perevanem tall,
igale perele tall."
Kõigil isadel oli vastutus leida ohvritall oma pere jaoks.
Ohver kehtestati seeläbi, et talle veri piserdati uksepiitadele.
See on kirjas 2 Moosese 12:22-23: "Ja (isad) võtke iisopikimbuke,
kastke kausis olevasse verre ja määrige ukse pealispuud ning
mõlemat piitjalga kausis oleva verega!
Ja ükski teist ärgu väljugu hommikuni oma koja uksest,
sest Issand läheb egiptlasi nuhtlema.
Aga kui ta näeb verd ukse pealispuul ja mõlemal piitjalal,
siis Issand ruttab sellest uksest mööda
ega lase hävitajat tulla teie kodadesse nuhtlema."
Ainus kaitse Egiptuses oli paasatalle veri,
mida piserdati nähtavalt iga kodu uksepiitadele.
Ainult üks isik võis seda verd piserdada. Kes see oli?
Isa.
Kogu ta perekonna heaolu sõltus isa ustavusest preestrina.
Kas Jumala printsiibid on muutunud?
Usun, et need on tänapäeval samad.
Vaatame Uude Testamenti, Markuse 9 on lugu langetõbisest poisist,
keda jüngrid tervendada ei suutnud.
Kui Jeesus Muutmise mäelt alla tuli, tõi isa poisi Jeesuse juurde.
Loeme selle lühikese vestluse. Isa kirjeldas poisi kannatusi jne,
Markuse 9:23-24 "Aga Jeesus ütles talle:
"Sa ütled: Kui sa võid! Kõik on võimalik sellele, kes usub."
Otsekohe hüüdis lapse isa: "Ma usun, aita mind mu uskmatuses!"
Mulle avaldab muljet see, et poiss ei saanud ise enda eest uskuda,
vaid Issand pidas isa vastutavana, et ta usuks oma poja eest.
Usun, et see on printsiip.
Usun, et Jumal peab isasid vastutavana,
et nad usuksid oma laste eest.
Poiss oli lootusetus olukorras, ta ei suutnud midagi teha,
ta oli langetõbine.
Jeesus ütles: kui sina usud, siis see sünnib.
Huvitav, kui paljud isad näevad oma vastutust selles,
et rakendada usku oma perede eest.
Märkan Jeesuse teenistuse juures midagi, mida kogesin väga reaalselt,
kui Jumal mind vabastusteenistusse rakendas.
Tihti tulid koosolekul inimesed lapsega ja ütlesid: palveta ta eest!
Õppisin küsima: kas olete lapse vanemad?
Tihti vastati: ei, vanemad pole usklikud, kuid tahtsime lapse tuua.
Kutsun teid Jeesuse tööd uurima, Ta palvetas lapse eest ainult
ühe või mõlema vanema usu põhjal.
Selle kohta pole piibellikku alust.
Jeesus ei astunud kunagi Jumala jumaliku korra vastu.
Vanematel on palju suurem vastutus, kui enamus meist endale teadvustab.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik